Grizdorsa ŝterno

La Grizdorsa ŝterno, Onychoprion lunata aŭ antaŭe Sterna lunata, estas marbirdo de la subfamilio de Ŝternenoj, jam klasita ĉe la familio de Laredoj aŭ familio de mevoj.

 Klasado 
Ĝi estas tre parenca de la Bridŝterno kaj de la Fulga ŝterno (kun kiuj ĝi foje estas konfuzata) kaj malpli komuna ol la aliaj membroj de la sama genro kaj ĝi estis malpli pristudita. La tri specioj, kune kun la Aleŭta ŝterno estis lastatempe disigita en nova genro Onychoprion disde Sterna (Bridge et al., 2005).

 Aspekto 
250px|maldekstra|eta
250px|maldekstra|eta
La Grizdorsa ŝterno similaspektas kun la Fulga ŝterno sed kun griza dorso, kiel diras la nomo, anstataŭ nigra dorso. La brusto kaj la subaj partoj estas blankaj kaj ili havas nigrajn kronon kaj strion ekde la beko tra la nigraj okuloj ĝis la nuko. Inter ambaŭ nigraj partoj estas blanka strio, kio donas al la specio belan kapobildon. La flugiloj estas longaj kaj pli malhelgrizaj ĉepinte. Ankaŭ la pugo kaj vosto estas grizaj; la vosto tre forkoforma.

 Disvastiĝo 
La Grizdorsa ŝterno reproduktiĝas en insuloj de tropika Pacifiko kaj nome norde de sia teritorio ĉe la nordokcidentaj insuloj de Havajo (kun la plej multnombra populacio en insulo Lisianski) kaj en du etaj insuletoj ĉe Oahu; oriente tiom malproksime kiom ĉe insuloj Tuamotuo, kun aliaj kazoj de kolonio de marbirdoj en la insuloj Societaj, Liniaj, Phoenix, Marianoj kaj Usona Samoo. Estas nekonfirmitaj informoj pri reproduktado tiom sude kiom Fiĝio, kaj tiom oriente kiom Paskinsulo. Malmulte oni konas pri la populacioj for de Havajo. For de la reprodukta sezono la specio estas parte migranta, kun birdoj el la insuloj de Havajo flugante suden. Oni supozas, ke ankaŭ birdoj de aliaj partoj de la Pacifiko estas migrantaj kaj povas disigi tiom malproksime kiom ĝis Papuo-Nov-Gvineo, Filipinoj kaj Paskinsulo.

 Referencoj 
 Bridge, E. S.; Jones, A. W. & Baker, A. J. (2005): A phylogenetic framework for the terns (Sternini) inferred from mtDNA sequences: implications for taxonomy and plumage evolution. Molecular Phylogenetics and Evolution 35: 459–469. PDF plena teksto
 Mostello, C. S.; Palaia, N. A. & Clapp, B. (2000). Gray-backed Tern (Sterna lunata). In: Poole, A. & Gill, F. (eld.): The Birds of North America 525. The Birds of North America, Inc., Philadelphia, PA.

Kategorio:Onychoprion